b'\n_START_ARTICLE_\nOtaheiteomena\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nOtaheiteomena on lehtipuu, joka kasvaa 15\xe2\x80\x9325 metri\xc3\xa4 korkeaksi. Sen rungon paksuus voi olla 45 cm. Lehdet koostuvat 9\xe2\x80\x9325 soikeasta lehdyk\xc3\xa4st\xc3\xa4. Kukat ovat pienet ja valkoiset, soikean hedelm\xc3\xa4n pituus on noin 10 cm ja sen sis\xc3\xa4ll\xc3\xa4 on sy\xc3\xb6t\xc3\xa4v\xc3\xa4 siemen._NEWLINE_Otaheiteomena tuottaa hedelm\xc3\xa4\xc3\xa4 jo nelj\xc3\xa4nten\xc3\xa4 vuonna siementen kylv\xc3\xb6st\xc3\xa4, tai kaksi vuotta pistokkaan istuttamisen j\xc3\xa4lkeen.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nOtaheiteomenan alkuper\xc3\xa4ist\xc3\xa4 esiintymisaluetta ei tunneta, mutta sen arvellaan olleen Aasiassa. Nykyisin sit\xc3\xa4 tavataan vain viljeltyn\xc3\xa4._NEWLINE_Se kasvaa parhaiten kosteilla trooppisilla alueilla, eik\xc3\xa4 tuota hedelm\xc3\xa4\xc3\xa4 ilmastoissa, joissa on talvella pakkasta.'